Dv́ min herze hat besessen
Dv́ min herze hat besessen·
der ist von mir vnuergessen·
selig mvͤsse si iemer sin·
dvr die hoͤhe ich min gemvͤte·
got ir eren iemer hvͤte·
si ist so gar gewaltig min·
wurde ich ǒch gewaltig ir·
seht so wolde ich dar nah ringen·
ob ich zende mehte bringen·
dc ir gvͤte lonte mir·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse